Još 98 dana!
Sve pretražite. Nitko ne smije preživjeti.
A sad, završite ono što je on započeo.
Sjednite za računala.
-Idemo, kvragu! -Ne!
Što ti je, Nebeski? Policija će napasti.
Radit ćete samo ono što ja kažem.
Nebeski!
-Stanite! -Nebeski!
-Stanite! Nemojte! -Nebeski!
-Nemojte! -Nebeski!
Stanite!
Nemojte!
Stanite! Nemojte!
Stanite!
Stanite.
Šefe!
Reci.
Previše je ljudi nastradalo. Previše je ljudi pomrlo, šefe.
Spriječimo daljnja stradanja.
Znači, predaješ se?
MOĆAN - UZVIŠEN - VELIK - VELIČANSTVEN
Nebeski!
Nebeski.
Zar ćemo se stvarno predati?
Ovo je prešlo sve granice. Više nitko neće nastradati.
Kako misliš?
Sve što smo učinili,
svi koji su vjerovali u nas, danak koji smo platili…
Je li sve bilo uzalud?
Da, uzalud!
Uzalud.
On više nije uz mene!
Nikad nije ni bio.
Bog nije uz nas!
Gökhane!
Gotovo je.
Možete ići.
Morate ići.
Neće oni nikamo.
A neću ni ja.
Neću pobjeći kao ti.
Zapovjedniče.
Gotovo je.
Nema izlaza.
Uvijek postoji izlaz.
Moraš ga naći ili ga sam iskopati.
Čak i ako ne postoji izlaz, čak i ako vodi u smrt,
neću odustati.
Skončat ću kao pravi ratnik.
Umrijet ću s oružjem u rukama!
Ali Cemale.
Ovo nije rat.
A mi nismo ratnici.
Kažem ti, sve je bila laž. Gotovo je.
Ne daj da još ljudi umre. Prestani.
Za tebe ovo možda nije rat, Gökhane.
Ali za Nebeskoga jest.
Do zadnjeg ću se daha boriti za Nebeskoga u kojeg vjerujem.
A sad,
odmah osposobite Kübru.
Za računala, kvragu!
Gökhane!
Nebeski.
Stvarno ćeš nas napustiti?
Što ako je ovo nekakav trik?
Nije.
Što će učiniti? Predati se sa svojim ljudima?
Kako da znamo da nije pobjegao? Trebali bismo napasti.
Rekao je da je dosta smrti. Čekat ćemo.
Kara, prevario je cijelu zemlju. Misliš da neće i nas?
Ne bi napustio ove ljude.
Znate li zašto ovaj sustav, ovaj poredak neće imati milosti?
Jer nema milosti prema pobunjenicima, ustanicima,
onima koji mu remete planove!
Oprostit će ubojici, lopovu i pervertitu,
ali nikad pobunjeniku i buntovniku.
A to smo mi!
Kad bi nas samo bacili u zatvor ili odmah pogubili, dobro. Može.
Recimo da je gotovo! Predajmo se!
Ali neće to učiniti.
Da bi iz nas napravili primjer, da bi uplašili druge, zdrobit će nas.
Napast će nas kao ljude. Uništit će našu čast.
Natjerat će nas da priznamo, da postanemo izdajnici i klauni.
A onda će nas pokazati cijelom svijetu.
Prije nego što nas unište, pretvorit će nas u nule.
Nebeskoga više nema!
On je odlučio biti nula.
Napustio je nas i naša uvjerenja.
Ostali smo samo mi!
Oni koji žele otići za njim,
koji cijeli život žele živjeti kao kukavički robovi,
neka sada pobjegnu svojim majkama i ženama!
Oni koji žele da ih se pamti kao borce za slobodu,
neka ostanu sa mnom!
Idemo, junačine!
Pokažite i prijatelju i neprijatelju kakvi su ljudi sljedbenici Nebeskoga!
Trebamo računalo.
Želite poslušati onog luđaka?
Deniz, nema nam druge.
Kübra je naša jedina mala šansa.
Provjerimo po kućama.
-Čekaj, Selime. -Idemo, Ademe.
-Selime, čekaj. -Deniz, slušaj me.
I mi smo odgovorni za sve ovo.
Za Berkovu smrt, za sve.
Moramo završiti ono što smo započeli. Molim te. Dobro?
Ademe, idemo.
Trebat ćemo vremena. Morat ćeš odugovlačiti.
Bog nas blagoslovio. Idemo.
Kara, isključimo struju i internet.
ne možemo.
U susjedstvu ima staraca, bolesnih, djece i nevinih ljudi.
Odugovlače. Aktivirat će program.
Dobro, gasi.
Šefe!
-Gdje je Gökhan? -Odsad ćeš razgovarati sa mnom.
Isto kao što si razgovarao s Nebeskim.
Je li?
Dovedite ih!
Jebemu.
Odsad pa nadalje, ako zapucate na susjedstvo,
ako pokušate isključiti struju i internet,
ako napravite ijedan pogrešan potez,
poubijat ćemo ih jednog za drugim.
I uživo ćemo to prenositi!
Vjerojatno imaju još talaca. Ukupno 13 ljudi.
I, šefe? Ugrozit ćeš svoje prijatelje?
Ako im padne dlaka s glave, zakopat ću ovo susjedstvo.
Već smo na dnu, šefe. Koliko nas dublje možeš zakopati?
Krećemo. Hajde.
Vjerovao sam da si me odabrao, Bože.
Vjerovao sam da imam svrhu.
Ako nisam imao svrhu…
zašto si me poštedio?
Zašto mi te noći nisi oduzeo život?
Zašto si me napustio, Bože?
Zašto?
Spremni smo. Čekamo vašu zapovijed.
Šefe.
Tražit ću vas još jednu uslugu.
I? Samo ćemo ovako čekati?
-Kamo je šef otišao? -Ne znam.
Nešto se događa.
-Ali Cemale. -Da?
-Kompjuteraši su nestali. -Kako misliš?
-Pobjegli su. -Sve pretražite. Nađite ih. Hajde!
Što se događa?
Ja sam Gökhan Şahinoğlu.
Poznajete me kao Nebeskoga,
kao Božjeg odabranika.
To sam ja.
Odmah ću prijeći na bitno.
Bog mi se nikad nije obratio.
Nije me odabrao.
A sad,
obraćam vam se kao Gökhan.
Kao osoba od krvi i mesa, isti kao svi vi.
Zadnji put.
Nemam svetu dužnost.
Bog mi nije poslao ni slova, a kamoli nekakvu zapovijed.
Ja sam jedna velika laž.
Vjerovali ste u mene. Činili ste ono što sam rekao i tražio.
Mnogi ste zbog toga ispaštali.
Znam da ste sad ljuti na mene.
S pravom.
Činio sam grozne pogreške.
Mnogi su zbog mene patili. Mnogi su umrli.
Znate zašto?
Zato što sam počinio najteži grijeh.
Ne govorim o lažima i prevarama.
Još gore.
Dopustio sam da me savlada oholost.
To je najveći grijeh.
Zaboravio sam što moje riječi znače.
Zaboravio sam što sam govorio, u što sam vjerovao.
Htio sam dobro, a postao zlo.
Govorio o solidarnosti, a postao sebičan.
Zavela me moć.
Počeo sam skretati sa svog puta.
„Materijalizam je okov.
Imovina je bezvrijedna. Ne dajte se prevariti”,
govorio sam dok sam se zaključavao u tamnicu pohlepe, ambicije i moći!
Postao sam tiranin.
A s tiranijom je došla samoća.
Oslijepio sam i oglušio.
Na nasilje sam odgovarao nasiljem.
Glorificirao sam smrt, a ne život.
Zato sam donio nesreću onima koji su vjerovali u mene i voljeli me.
Stajao sam ih života.
A sad,
molim sve koji su za mene izašli na ulice,
u Ormancılaru i u ostatku zemlje,
gdje god ima otpora i pobune,
da prestanu.
Spustite oružje.
Nitko više ne treba nastradati.
Vjerujte mi, ovo nije poraz.
Mir je najveća pobjeda na ovom svijetu.
Rekao sam vam da se vrag hrani strahom.
Prevario sam se.
Vrag se hrani žeđu za pobjedom,
žeđu za moći, nezasitnim egom
i najviše od svega, ohološću.
Brate?
Bože…
Bože, hvala ti što si je poštedio.
Hvala ti.
Ne bih podnijela da izgubim i tebe.
Bojim se, Gökhane. Jako se bojim, sine.
Imamo samo jedno oružje protiv vraga.
Ljubav.
Ako postoji raj nakon ovog varljivog svijeta,
onamo sigurno idu oni koji bezuvjetno vole.
Život kao odgovor na smrt.
Ljubav kao odgovor na mržnju.
Mir kao odgovor na rat.
To je put prema spasenju!
Samo tako
smrt onih koje smo izgubili neće biti uzaludna.
Volite.
Jednostavno volite jedni druge.
Čekajte ovdje. Ja ću razgovarati s njim.
Nebeski?
Šefe dragi!
Jesi li primijetio?
Prvi si mi put rekao „Nebeski” bez sarkazma i ironije.
Jesi li ti primijetio?
Prvi si mi put rekao „šefe dragi”, a ne samo „šefe”.
Naravno.
Već se dugo poznajemo.
Rekao si što si htio.
Svi su te čuli.
I pokopao si sestru.
Održao sam svoje obećanje. Sad si ti na redu.
Dobro, šefe dragi.
Što ti misliš?
O svemu što sam rekao.
Misliš li i dalje da sam prevarant?
Ne.
Tvoje riječi spasile su mnogo mladih ljudi od nepotrebne smrti.
Istina.
Oni su spašeni.
Ali mnogo je mrtvih.
Da, bilo je tu laži.
Ali pravda, jednakost…
To nisu bile prazne riječi.
Ako pravda i jednakost nisu prazne riječi,
zašto si maltretirao one koji su ih branili?
Zašto si s one, a ne s ove strane barikada?
Zašto?
Dobro te razumijem, šefe dragi.
Tvoju bol.
Što si sve prošao.
Jer kad izazoveš propast voljene osobe,
kad je ubiješ dok je pokušavaš zaštititi…
To je najveća bol na ovom svijetu.
Shvaćam.
Jest.
-Ali… -Nema ali, šefe dragi.
Ja sam obična kukavica.
Da sam te noći uzeo onu pušku i zapucao,
umro bih časno.
Nisam mogao.
Bojao sam se.
Bojao sam se i sakrio sam se.
Tako sam preživio.
Znaš što sam si govorio jer nisam mogao prihvatiti svoj strah?
„On.”
Rekao sam: „On me zaštitio.”
Rekao sam: „On me odabrao.”
Iz straha sam si stvorio lažnog Boga.
Vjerovao sam u njega.
Šefe dragi…
Ispada da sam nula. Ja sam nula, šefe dragi! Nula!
Svaki je čovjek drukčiji.
Takve nas je Bog stvorio.
Daj, šefe dragi.
Čak ni ti ne vjeruješ u svoje riječi.
To smo što smo
i sami stvaramo svoj raj i pakao na ovom svijetu.
Ovdje.
Ubio sam je točno ovdje.
Svoju ženu,
svoju ljubav, svoju Merve. Ubio sam je točno ovdje.
Nisam ni trepnuo.
Ubio sam je vlastitim rukama.
Nemoj, Gökhane.
Već jesam, šefe dragi.
Već jesam.
Toliko sam toga učinio, a ništa nije bilo ispravno.
Gledaj.
Moje ruke zalivene su krvlju prijatelja, moje sestre, moje ljubavi
i moje majke, šefe dragi.
Nemoj.
Ne!
Što si to učinio, sinko?!
Pobijedio si, šefe dragi.
Brinut ću se za tvog sina.
NOVA PORUKA OD KÜBRE DRUKČIJI SI
Prijevod titlova: Domagoj Južnić